**DĖL SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE IR LEIDIMO IŠNUOMOTI NEGYVENAMĄSIAS PATALPAS VIEŠOJO KONKURSO BŪDU**

2019 m. rugsėjo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 punktu, 15 straipsniu, Rokiškio rajono savivaldybės tarybos 2014 m. gruodžio 19 d. sprendimu Nr. TS-253 patvirtintu Savivaldybės materialiojo turto perdavimo valdyti, naudotis ir disponuoti juo patikėjimo teise tvarkos aprašu, Rokiškio rajono savivaldybės tarybos 2014 m. gruodžio 19 d. sprendimu Nr. TS-254 patvirtintu Rokiškio rajono savivaldybės turto nuomos tvarkos aprašu Rokiškio rajono savivaldybės taryba n u s p r e n d ž i a:

1. Perduoti biudžetinei įstaigai Rokiškio rajono savivaldybės administracijai (kodas ‎188772248, adresas Respublikos g. 94, Rokiškis) Rokiškio rajono savivaldybei (toliau – Savivaldybė) nuosavybės teise priklausantį nekilnojamąjį turtą – 3766,79 kv. m bendro ploto administracinį pastatą (žymėjimas plane 1B8p, unikalus Nr. 7397-3001-8018, adresas Respublikos g. 94, Rokiškis), valdyti, naudoti ir disponuoti juo patikėjimo teise bei apskaityti įstaigos balanse. Bendra perduodamo turto įsigijimo vertė rugpjūčio 31 d. 488829,31 Eur, bendra perduodamo turto likutinė vertė rugpjūčio 31 d. 205782,79 Eur, savivaldybės biudžeto finansavimo šaltinis.

2. Įgalioti savivaldybės merą pasirašyti savivaldybės turto, nurodyto 1 punkte, priėmimo ir perdavimo aktą.

3. Leisti išnuomoti viešo konkurso būdu 10 (dešimčiai) metų Rokiškio rajono savivaldybei nuosavybės teise priklausantį nekilnojamąjį turtą – 114,41 kv. m bendro ploto patalpas (Nr. 20 (58,93 kv. m), Nr. 21 (32,28 kv. m), Nr. 22 (6,25 kv. m), Nr. 23 (2,75 kv. m), Nr. 24 (1,12 kv. m), Nr. 31 (1,28 kv. m), Nr. 32 (1,44 kv. m), Nr. 33 (2,47 kv. m), Nr. 34 (7,89 kv. m)), esančias administraciniame pastate (žymėjimas plane 1B8p, unikalus Nr. 7397-3001-8018) adresu Respublikos g. 94, Rokiškio m., ir nustatyti naudojimo paskirtį – viešojo maitinimo veiklai vykdyti bei pradinę 1 kv. m nuomos kainą – 1,75 Eur per mėnesį.

4. Pritarti Savivaldybės turto, išdėstyto 3 punkte, nuomos sutarčiai (pridedama).

5. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDIMO PROJEKTO ,,DĖL LEIDIMO IŠNUOMOTI ROKIŠKIO RAJONO SAVIVALDYBEI NUOSAVYBĖS TEISE PRIKLAUSANČIAS NEGYVENAMĄSIAS PATALPAS VIEŠOJO KONKURSO BŪDU“ AIŠKINAMASIS RAŠTAS**

2019-09-10

Rokiškis

**Parengto sprendimo projekto tikslai ir uždaviniai.**

1. Perduoti Rokiškio rajono savivaldybei (toliau – Savivaldybė) nuosavybės teise priklausantį nekilnojamąjį turtą valdyti, naudoti ir disponuoti juo patikėjimo teise Rokiškio rajono savivaldybės administracijai (toliau – Savivaldybės administracija);

2. Leisti išnuomoti viešo konkurso būdu 10 (dešimčiai) metų Rokiškio rajono savivaldybei nuosavybės teise priklausančias negyvenamąsias patalpas viešojo maitinimo veiklai vykdyti.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Savivaldybės tarybos 2014 m. gruodžio 19 d. sprendimu Nr. TS-253 patvirtintas Savivaldybės materialiojo turto perdavimo valdyti, naudotis ir disponuoti juo patikėjimo teise tvarkos aprašas, Savivaldybės tarybos 2014 m. gruodžio 19 d. sprendimu Nr. TS-254 patvirtintas Rokiškio rajono savivaldybės turto nuomos tvarkos aprašas, Rokiškio rajono savivaldybės tarybos 2019 m. balandžio 26 d. sprendimu Nr. TS-109 patvirtintas Rokiškio rajono savivaldybės vardu sudaromų sutarčių pasirašymo tvarkos aprašas.

**Sprendimo projekto esmė.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalyje numatyta, kad savivaldybės įstaigos joms patikėjimo teise perduotą turtą valdo, naudoja ir disponuoja juo pagal įstatymus savivaldybių tarybų sprendimuose nustatyta tvarka. Savivaldybės tarybos patvirtintame Savivaldybės turto perdavimo valdyti, naudoti ir disponuoti juo patikėjimo teise tvarkos apraše numatyta, kad Savivaldybės turtą patikėjimo teise gali valdyti, naudoti ir disponuoti juo Savivaldybės administracija. Savivaldybės tarybos patvirtintame Savivaldybės turto nuomos tvarkos apraše numatyta, kad savivaldybės nekilnojamasis turtas išnuomojamas viešo nuomos konkurso būdu, savivaldybės tarybai priėmus sprendimą leisti išnuomoti turtą.

Savivaldybei nuosavybės teise priklauso administracinis pastato, esančio Respublikos g. 94, Rokiškio m., valdytojas nėra paskirtas, todėl tikslinga perduoti valdyti, naudoti ir disponuoti juo patikėjimo teise Rokiškio rajono savivaldybės biudžetinei įstaigai – Savivaldybės administracijai.

2019-11-09 baigiasi Savivaldybės materialiojo turto nuomos sutarties Nr. DS-207, sudarytos 2009-11-05. su IĮ „Lividė“, galiojimas. Išnuomotose savivaldybės administraciniame pastate esančiose patalpose buvo vykdoma viešojo maitinimo veikla.

Siūloma leisti išnuomoti sprendimo projekte nurodytas patalpas bei nustatyti pradinę aukciono nuomos mokesčio kainą 1,75 Eur per mėnesį už 1 kv. m.

Sutikus leisti išnuomoti patalpas bus sudaryta galimybė verslininkams vystyti verslą ir teikti paslaugas, savivaldybės administracijos darbuotojai bei miesto gyventojai ir svečiai turės galimybę gauti maitinimo paslaugas jiems patogioje vietoje, taip pat bus užtikrintas efektyvus savivaldybei nuosavybės teise priklausančio turto panaudojimas bei įplaukos į savivaldybės biudžetą.

Savivaldybės turto nuomos sutartis teikiama šiuo sprendimu Savivaldybės tarybai pritarti.

**Galimos pasekmės, priėmus siūlomą tarybos sprendimo projektą:**

**teigiamos** – verslininkai turės galimybę vystyti verslą ir teikti paslaugas, savivaldybės administracijos darbuotojai bei miesto gyventojai ir svečiai turės galimybę gauti maitinimo paslaugas jiems patogioje vietoje, bus efektyviai išnaudojamas savivaldybės nuosavybės teise valdomas turtas.

**neigiamos** – nebus.

**Kokia sprendimo nauda Rokiškio rajono gyventojams.**

Rokiškio rajono gyventojai ir svečiai turės galimybę gauti maitinimo paslaugas jiems patogioje vietoje.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Agnė Grizevičiūtė